તો રાજસ્થાનના ઓપનર જોશ બટલરે ચેન્નઈ સામે કરેલા અણનમ 95 રન ઉપરાંત આ પૂર્વેની બે મૅચમાં કરેલી અડધી સદીએ ટીમને સારી શરૂઆત અપાવી છે. સંજુ સેમસન જોરદાર શરૂઆત બાદ થોડો ધીમો પડયો છે. તો સુકાની અજિંક્ય રહાણેની નિષ્ફળતા અને રાહુલ ત્રિપાઠીનું ફોર્મ ચિંતાનો વિષય હશે. એ જ રીતે બેન સ્ટ્રોક્સે હજી પોતાની ઊંચી કિંમત મુજબનો દેખાવ કર્યો નથી. તો જયદેવ ઉનડકટનો બૉલિંગ દેખાવ પણ ઉજળો નથી. બૉલિંગમાં જોફ્રા આર્ચરે સારું પ્રદર્શન કર્યું છે, તો ક્રિષ્નપ્પા ગૌથમની બૅટિંગે મુંબઈને આ પહેલા હારનું મોં દેખાડયું હતું. આ મહત્ત્વની મૅચમાં રાજસ્થાન કરતાં મુંબઈનું પલડું ભારે જણાય છે. આજની મૅચ જીતનારની પ્લેઅૉફ્ફમાં પહોંચવાની શક્યતાને બળ મળશે. તો હારનાર માટે આગળનો રાહ વિકટ છે. મુંબઈ વિજયરથને આગળ ધપાવવાના ઇરાદે આજની મૅચમાં ઊતરશે.